Fyrer du den af som en anden George Michael, når du får en mikrofon i hånden? Eller måske er du mere som Whitney Houston? Så har du på fredag muligheden for at vise dine sangtalenter, når X-Factor castingen lægger turen forbi Aalborg. Det er en såkaldt pop-up casting, hvor man blot kan komme forbi og synge, som man er. Det er ikke dommertrioen fra TV, der bedømmer, men i stedet et hold castere. Hvis du gør det godt nok, går du videre til auditions i efteråret, hvor det er dommertrioen, der bedømmer deltagerne. Precastingen foregår fredag den 28. maj fra klokken 13 til 19 i Folkekirkens Hus på Gammeltorv i Aalborg. Du kan læse mere om precastings, samt finde betingelserne for at deltage her .

Opsummering:
Det populære underholdningsprogram søger deltagere til den kommende sæson, og på fredag lægger castingen turen forbi Aalborg.